OpenLLM-France/wikimedia huggingface dataset:
# Viccionari

El Viccionari és un projecte col·laboratiu per produir un diccionari multilingüe lliure, amb significats, etimologies i pronunciacions, en totes aquelles llengües en què sigui possible. El Viccionari és l'acompanyant lèxic al contingut obert de l'enciclopèdia Viquipèdia.
La versió en català començà el 4 de maig del 2004 i està basat en MediaWiki, el mateix programari que el projecte de la Viquipèdia. Per tant, qualsevol hi pot desar-editar qualsevol definició. A final del 2008 el Viccionari assolí la fita d'aconseguir tenir conjugats els 8.637 verbs de la llengua catalana. En gener de 2015 va arribar a les 100.000 entrades i en juny de 2019 tenia 400.000 entrades i va incorporar la llengua de signes catalana.

## Referències

* ↑ Parreño Mont, David. «El Viccionari arriba a les 100.000 entrades». Amical Wikimedia, 31-01-2015. [Consulta: 18 desembre 2020].
* ↑ Humet, Roc. «Llengua de signes catalana al Viccionari». Amical Viquimedia, 19-06-2019. [Consulta: 18 desembre 2020].

## Enllaços externs

* Viccionari en català a l'adreça ca.wiktionary.org
# Franco (desambiguació)

«Franco» té aquests significats:
* Topònims: El Franco, concello de la Comunitat Autònoma del Principat d'Astúries
* Biografies:
** Antoni Franco i Florensa (Lleida, 1911 - Lleida, 1996), futbolista català
** Antonio Franco Estadella (Barcelona, 1947), periodista català
** Arlette Franco (Perpinyà, 1939 - 2010), política nord-catalana
** Battista Franco (Venècia, abans de 1510 - 1561), pintor i gravador en aiguafort del Manierisme italià
** Darío Javier Franco Gatti (1969, Cruz Alta, província de Córdoba), futbolista i entrenador argentí
** Francisco Franco Bahamonde (Ferrol, 1892 - Madrid, 1975), militar i dictador, Cap d'Estat espanyol
** Enric Franco (Barcelona, 1854 — 1900), dramaturg, poeta i traductor
** Esther Franco Aliaga (Cubel, Camp de Daroca, 1950), política valenciana d'origen aragonès
** Guillermo Franco (1976, Corrientes, Argentina), jugador de futbol
** Horacio Franco (Ciutat de Mèxic, 1963) músic, professor i director d'orquestra.
** Itamar Franco (Salvador, 1930), polític brasiler, President del Brasil
** Jesús Franco Manera (Madrid, 1930), cineasta madrileny
** José Ignacio Franco Zumeta (Pina de Ebro, 1981), futbolista aragonès que juga de davanter
** Josep Franco i Martínez (Sueca, Ribera Baixa, 1955), escriptor, mestre i traductor valencià
** Leonardo Franco (San Nicolás, Argentina, 1977), futbolista argentí
** Ramón Franco y Bahamonde (Ferrol, 1896 - Illes Balears, 1938), militar i polític espanyol, germà de Francisco Franco
** Xosé Lois Franco Grande (Tebra, 1936), escriptor i advocat gallec
** Zenón Franco Ocampos (Paraguai, 1956), Gran Mestre d'escacs
Viccionari
# Khutorok

Khutorok (en rus: Хуторок) és un poble de la República Autònoma de Crimea a Ucraïna, que el 2014 tenia 193 habitants. Pertany al districte rural de Saki. Fins al 1948 la vila es deia Adjí-Baitxí.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ceba d'en Campeny morada

La varietat de ceba d'en Campeny morada també coneguda com a morisca o d'en Campeny és una varietat de la família de les liliàices de l'espècie de la ceba, Allium cepa L. Es caracteritza per ser una ceba de fulla verd-blavosa, estreta i erecta. La forma del bulb és plana-esfèrica (en forma de plat), de color exterior marró vermellós i polpa interior blanca i vermella. El pes dels bulbs és discret, una mitjana de 116,32g. Una de les principals característiques de la varietat és que no pica i provoca molt poc llagrimeig, gràcies al baix contingut de sulfòxids de cisteïna, tant pel que fa a la ceba tendra com a la seva seca menjada crua. Molt semblant a la ceba de Molins de Rei o a la ceba agra. La principal diferència és el color del bulb, molt més grogós (marró clar) per a la ceba agra. Està inclosa en el Catàleg de les varietats locals d'interès agrari de Catalunya amb el número d'inscripció CAT013CVL. A la comarca del Barcelonès hi ha tradició del seu cultiu Comença a aparèixer citada en diversos textos a partir dels anys 30 del s.xx, tots coincideixen en definir-la com una varietat vermella, extremadament dolça i primerenca.

## Característiques agronòmiques

Ceba que destaca per una gran precocitat, als anys seixanta del segle xx era citada com la més primerenca. El seu cultiu s'iniciava a setembre amb la sembra de la llavor per trasplantar entre novembre i desembre. La recol·lecció com a ceba tendra s'iniciava el mes de març i els bulbs secs es collien a finals d'abril.

## Referències

* ↑ «Fitxa descriptiva de la varietat. Catàleg de varietats locals d'interès agrari de Catalunya». Departament d'Agricultura, Ramaderia, Pesca i Alimentació. Arxivat de l'original el 17 d'abril 2015. [Consulta: 14 agost 2015].
* ↑ «Ceba campeny morada o morisca». Banc de llavors del Vallès Oriental. [Consulta: 14 agost 2015].
# Agàsies

Agàsies és el nom dels següents personatges:
* Agàsies d'Estamfàlia, militar grec.
* Agàsies d'Efes, escultor grec.
* Agàsies, escultor grec.
# Andròcides (metge)

Andròcides (en llatí Androcydes, en grec Ἀνδροκύδης) fou un metge grec que va viure en temps d'Alexandre el Gran.
Plini explica que Andròcides va escriure una carta a aquell príncep alertant-lo del perill del vi, que anomenava «sang de la terra», si s'usava amb poca moderació. El mateix autor diu que receptava als seus pacients que mengessin raves per preservar-se de l'embriaguesa i dels efectes contraproduents del vi, ja que havia observat que les vinyes s'allunen dels llocs on hi ha plantacions de raves. Possiblement és el mateix Andròcides que menciona Teofrast.

## Referències

* ↑ Androcydes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 172
# Miri Ben-Ari

Miri Ben-Ari (Tel-Aviv, 4 de desembre de 1978) és una violinista israeliana amb nacionalitat estatunidenca coneguda per treballar especialment en el món del rap. Va ser descoberta per l'antic membre de The Fugees, Wyclef Jean. Algunes de les seves col·laboracions més famoses són Overnight Celebrity amb Twista o Jesus Walks i The New Workout Pla amb Kanye West. El 20 de setembre de 2005, Miri va publicar el seu primer àlbum, The Hip-Hop Violinist, que el seu primer single va ser Sunshine To The Rain juntament amb Scarface i Anthony Hamilton.

## Discografia
### Àlbums

* 2005: The Hip-Hop Violinist

### Singles

* 2005: "Sunshine To The Rain"
* 2005: "We Gonna Win" (feat. Styles P)

### Col·laboracions

* Twista - Overnight Celebrity (Kamikaze) 2004
* Kanye West - We Don't Care (The College Dropout) 2004
* Kanye West - Graduation Day (The College Dropout) 2004
* Kanye West - Jesus Walks (The College Dropout) 2004
* Kanye West - The New Workout Pla (The College Dropout) 2004
* Kanye West - Breathe In Breathe Out (The College Dropout) 2004
* Kanye West - Two Words (The College Dropout) 2004
* Brandy - Talk About Our Love (Afrodisiac) 2004
* John Legend - Live It Up (Get Lifted) 2004
* Subliminal - Just When You Thought It Was All Over 2006
* Don Omar - (King Of Kings) 2006
* Aventura - (Sold Out At Madison Square Garden) 2008
* Armin van Buuren-Intense,(Intense), 2013

## Enllaços externs

* Pàgina web (anglès)
# Ateneu de Macedònia

Ateneu (en llatí Athenaeus, en grec antic Ἀθήναιος), que va viure al segle iv aC, fou un general macedoni, lloctinent d'Antígon el borni, enviat contra els nabateus l'any 312 aC amb una força de 4.600 soldats. El general va sorprendre la capital, Petra, però a la mateixa nit i va ser sorprès pels enemics, que van destruir tot el seu exèrcit.

## Referències

* ↑ Diodor de Sicília. Bibliotheca historica XIX, 94-96
# Vice City

Vice City és una ciutat fictícia a la saga Grand Theft Auto que sovint es localitza en la realitat com a Miami, Florida. Aquesta ciutat va sortir al videojoc, Grand Theft Auto: Vice City, però també sortia en un nivell al Grand Theft Auto (GTA1). Vice City, també apareix al Grand Theft Auto: Vice City Stories (GTA:VCS), i al joc de PlayStation Portable, similar al Liberty City del Grand Theft Auto: Liberty City Stories (GTA:LCS).
Vice City és geogràficament similar a Miami (localitzat al sud-est dels Estats Units). Vice City gaudeix d'un clima subtropical amb sol tot l'any, ocasionalment hi ha tempestes. VC, al Grand Theft Auto: Vice City, la ciutat, està exposada a huracans, com a Miami; igualment passa al joc, els ponts estan tancats al públic com a l'Huracà Hermione que es va aproximar a la ciutat.
# Florence (Montana)

Florence és una concentració de població designada pel cens dels Estats Units a l'estat de Montana. Segons el cens del 2000 tenia 901 habitants.

## Demografia

Segons el cens del 2000, Florence tenia 901 habitants, 323 habitatges, i 266 famílies. La densitat de població era de 73,7 habitants per km².
Dels 323 habitatges en un 39,3% hi vivien nens de menys de 18 anys, en un 70,6% hi vivien parelles casades, en un 8,7% dones solteres, i en un 17,6% no eren unitats familiars. En el 14,6% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,07.
Per edats la població es repartia de la següent manera: un 29,3% tenia menys de 18 anys, un 5,3% entre 18 i 24, un 28,4% entre 25 i 44, un 28,5% de 45 a 60 i un 8,4% 65 anys o més.
L'edat mediana era de 37 anys. Per cada 100 dones de 18 o més anys hi havia 96 homes.
La renda mediana per habitatge era de 39.286 $ i la renda mediana per família de 47.946 $. Els homes tenien una renda mediana de 29.219 $ mentre que les dones 20.795 $. La renda per capita de la població era de 17.626 $. Aproximadament el 9,2% de les famílies i el 17,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Florence». American Fact Finder. Oficina del Cens dels Estats Units, 12-01-2010.
# Ceba marina autumnal

La ceba marina autumnal (Prospero autumnale) és una espècie de planta amb flors del gènere Prospero dins la família de les asparagàcies (Asparagaceae).
Addicionalment pot rebre els noms de escil·la autumnal, escil·la tardoral i pinya lila autumnal.

## Descripció

És una planta amb bulb de 2-3 x 1,5-2,5 cm, ovoide o esfèric. L'escap dit de la tija o peduncle florífer fa uns 5-30 cm i és afil·le (sense fulles). Presenten de 5 a 10 fulles linears, canaliculades, totes basals d'1 a 4 mm d'amplada. Les inflorescències en llarg raïm tenen de 8 a 20 flors, les bràctees florals són nul·les o molt reduïdes. Presenten un Periant estrellat. Tèpals de 4-5 x 1,5-2 mm, d'oblongs (allargats) a estretament el·líptics, aguts, blau-violetes, violetes o blancs, amb nervi mitjà violaci o blau intens. Estams de (2,5 -) 3-4 mm; anteres blau fosc. Estil d'1,5-2 mm. Càpsules de 3-4 mm de diàmetre, globoses. Floreix d'agost a octubre.

## Taxonomia
### Sinònims

Els següents noms científics són sinònims de Prospero autumnale:
* Sinònims homotípics
* Anthericum autumnale (L.) Scop.
* Genlisa autumnalis (L.) Raf.
* Hyacinthus autumnalis (L.) E.H.L.Krause
* Ornithogalum autumnale (L.) Lam.
* Scilla autumnalis L.
* Stellaris autumnalis (L.) Bubani
* Urginea autumnalis (L.) El-Gadi
* Sinònims heterotípics
* Prospero cyrenaicum (Pamp.) Speta
* Prospero holzmannium (Heldr.) Speta
* Prospero pulchellum (Munby) Speta
* Prospero scythicum (Kleopow) Speta
* Scilla autumnalis f. albiflora 1Pamp.
* Scilla autumnalis var. cyrenaica Pamp.
* Scilla autumnalis f. dumetorum 1Baker
* Scilla autumnalis var. gallica (Tod.) Nyman
* Scilla autumnalis var. gracillima Batt.
* Scilla autumnalis subsp. latifolia Iatroú & Kit Tan
* Scilla autumnalis var. longipes Batt.
* Scilla autumnalis var. pulchella (Munby) Batt.
* Scilla autumnalis lusus purpurascens Priszter
* Scilla autumnalis var. racemosa (Balansa ex Baker) Asch. & Graebn.
* Scilla cyrenaica (Pamp.) Bartolo, Brullo, Pavone & Terrasi
* Scilla dumetorum Balansa ex Baker
* Scilla gallica Tod.
* Scilla holzmannia Heldr.
* Scilla longipes Batt.
* Scilla pulchella Munby
* Scilla racemosa Balansa ex Baker
* Scilla scythica Kleopow

## Referències

* 1 2 «Scilla autumnalis». Noms de plantes. Corpus de fitonímia catalana. TERMCAT, Centre de Terminologia. [Consulta: 10 maig 2024].
* 1 2 «Prospero autumnale» (en anglès). Plants of the World Online. Royal Botanic Gardens. Kew. [Consulta: 10 maig 2024].
* ↑ Scilla autumnalis en Flora Vascular

## Enllaços externs

* http://apps.kew.org/wcsp/synonomy.do?name_id=309103
# Acília Minúcia

Acilia Minutia va ser una llei romana establerta l'any 201 aC sota els cònsols Gneu Corneli Lèntul I i Publi Eli Pet durant la Segona Guerra Púnica, a proposta dels tribuns de la plebs Mani Acili Glabrió i Quint Minuci Therme, que atorgava poders a Publi Corneli Escipió Africà Major per fer la pau amb els cartaginesos.

## Referències

* ↑ Ciceró, Cató el vell de la vellesa, p.113
* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 14.
# Antonella Palmisano

Antonella Palmisano (Mottola, Pulla, 6 d'agost de 1991) és una atleta italiana especialista de marxa atlètica.
Després d'obtenir la medalla de bronze durant el Campionat del Món de Londres el 2017 i l'any següent al Campionat d'Europa de Berlín, el 6 d'agost del 2021, el mateix dia del seu trentè aniversari, va guanyar la medalla d'or de la marxa atlètica de 20 km als Jocs Olímpics de Tòquio 2020.

## Palmarès

| Any | Competició | Indret | Posició | Prova | Temps | Notes |
| 2009 | Campionat d'Europa Junior | Novi Sad | 2a | Marxa 10.000 m | 46:59.47 | MP |
| 2009 | European Race Walking Cup | Metz | 3a | Marxa 10 km (junior) | 48:48 | MT |
| 2010 | World Race Walking Cup | Chihuahua | 1a | Marxa 10 km (júnior) | 47:52 | |
| 2011 | Campionat d'Europa U23 | Ostrava | 2a | Marxa 20 km | 1:36:26 | |
| 2013 | Campionat d'Europa U23 | Tampere | 3a | Marxa 20 km | 1:30:59 | MP |
| 2013 | Campionat del Món | Moscou | 13a | Marxa 20 km | 1:30:50 | MP |
| 2014 | Campionat d'Europa | Zúric | 7a | Marxa 20 km | 1:28:43 | |
| 2015 | Campionat del Món | Pequín | 5a | Marxa 20 km | 1:29:34 | |
| 2016 | Jocs Olímpics | Rio de Janeiro | 4a | Marxa 20 km | 1:29:03 | |
| 2017 | European Race Walking Cup | Poděbrady | 1a | Marxa 20 km | 1:27:57 | |
| 2017 | Campionat del Món | Londres | 3a | Marxa 20 km | 1:26:36 | MP |
| 2018 | Campionat d'Europa | Berlín | 3a | Marxa 20 km | 1:27:30 | MT |
| 2021 | European Race Walking Team Championships | Poděbrady | 1a | Marxa 20 km | 1:27:42 | |
| 2021 | European Race Walking Team Championships | Poděbrady | 3a | Equip 20 km | 23 pts | |
| 2021 | Jocs Olímpics | Sapporo | 1a | Marxa 20 km | 1:29:12 | |

## Referències

* ↑ «Live Results». results.onlinesystem.cz.
* ↑ «Italia doppio oro a squadre nella 35 e 50 km» (en italià). fidal.it, 16-05-2021.
# Molí de Dalt (Sant Lluís)

Es Molí de Dalt és un molí de vent fariner construït l'any 1762, a Sant Lluís dins el període de breu dominació francesa a l'illa de Menorca, junt amb els altres dos molins del poble construïts poc temps després. Anys més tard, el 1776, ja funcionava el molí més gran dels tres, el molí d'Enmig, situat al mateix carrer principal a pocs metres de l'anterior. Finalment, el 1780 es construeix el molí de Baix, a un solar del carrer Comte Lannion, a la part meridional del poble.
El 12 de gener de 1949, una forta tramuntana va fer caure el curull o capell i els elements exteriors tot fent malbé la maquinària i aturant-ne una activitat de 187 anys. L'edifici va anar degradant-se fins que el Consell Insular de Menorca el va comprar salvant-lo del mal estat en el que es trobava. El 9 d'abril de 1984 el va cedir a l'ajuntament de Sant Lluís per a usos culturals. Diumenge de Pasqua de l'any 1987 s'inaugurava oficialment aprofitant l'avinentesa del 255è aniversari de la fundació de la vila. Acull el Museu Etnològic de Sant Lluís a més d'una oficina municipal d'informació turística.

## Edifici

La maquinària ha estat reconstruïda amb les peces originals. Es poden observar les dimensions i el complex sistema de cordatge per subjectar les aspes i la maquinària del molí perfectament restaurada.
La mola, que és la peça fonamental del molí i que en dona el nom i en defineix l'activitat és de procedència francesa i probablement es tracta de l'original, fa vora 1000 kg de pes.

## Col·lecció

El molí és la seu del Museu Etnològic de Sant Lluís, on es poden veure una gran varietat d'eines emprades a les tasques del camp i oficis avui desapareguts.
Entre d'altres s'hi poden trobar diferents tipus d'arades, batedors, una antiga premsa de formatge, màquines de ferrer, la pastera per pastar el pa i fins i tot l'antic carro de pagès emprat per al transport de mercaderies o persones. Aquestes peces i moltes més formen una gran col·lecció d'eines antigues i d'un gran interès de caràcter etnològic.

### Sala 1

Aquesta sala està dedicada als estris de la matança del porc, recipients per a mesurar el gra i arreus per fer llum, a més d'una exposició de fotos antigues del molí.

### Sala 2

Acull eines de diferents oficis com el de fuster, de ferrer, de traginer, instruments per a replegar, traginar i conservar-hi aigua i ormeigs de pescar.

### Sala 3

S'hi troben les eines del camp i ormeigs de caçar.

### Sala 4

Conté els arreus destinats a la farina, a la que es dedicava la producció del molí.

## Galeria d'imatges

* Maqueta des molí
* Placa de l'entrada
* Exposició de l'interior del molí

## Referències

* ↑ «Molí de Dalt». [Consulta: 29 maig 2022].
* ↑ «Els Molins». [Consulta: 29 maig 2022].
# Asaari Bibang Ngui

Assari Bibang Ngui (Malabo, 1985) és una actriu, escriptora i humorista catalana.

## Biografia

Nascuda a Guinea Equatorial i, des del 1992, crescuda a Catalunya, ha estat molt crítica amb els papers que s'atorguen a les persones negres i afrodescendents i les barreres que les dones negres troben a l'hora de voler dedicar-se a la interpretació a l'Estat espanyol, criticant no solament el racisme existent a la societat sinó també a la indústria audiovisual «en què sempre fan papers de prostitutes o de criades».

## Premis i reconeixements

* 2023 Premis Desalambre en la categoria d'activisme individual.

## Referències

* ↑ «La gent no creu que sigui racista dir-te 'conguito'». betevé, 10-06-2021. [Consulta: 28 agost 2021].
* ↑ Lobo, Marina. «Me di cuenta de que no estaba amando a las mujeres cuando empecé a hacer comedia» (en castellà). Ctxt, 20-08-2020. [Consulta: 28 agost 2021].
* ↑ «Si no hay sitio para mí, lo dejaré» (en castellà). Arxivat de l'original el 2021-07-23. [Consulta: 28 agost 2021].
* ↑ elDiario.es. «Emilio Morenatti y Asaari Bibang, galardonados con los IV Premios Desalambre», 30-01-2023. [Consulta: 31 gener 2023].
# La casa (pel·lícula de 2017)

La casa (originalment en anglès, The House) és una pel·lícula de comèdia estatunidenca del 2017 dirigida per Andrew J. Cohen i coescrita per Cohen i Brendan O'Brien. La pel·lícula és protagonitzada per Will Ferrell, Amy Poehler, Jason Mantzoukas, Ryan Simpkins, Nick Kroll, Allison Tolman, Rob Huebel, Michaela Watkins i Jeremy Renner, i explica la història d'una parella que obre un casino subterrani a casa d'un amic per pagar la matrícula universitària de la seva filla.
El rodatge principal va començar el 14 de setembre de 2015 a Los Angeles. La pel·lícula es va estrenar el 30 de juny de 2017 amb Warner Bros. Pictures, va rebre comentaris negatius de la crítica i va recaptar 34 milions de dòlars a tot el món amb un pressupost de 40 milions de dòlars. El 19 de juliol de 2019 es va estrenar el doblatge en català a TV3.

## Argument

L'Alex és una noia que viu en un poble i que el curs que ve anirà a la universitat que li han triat els seus pares. Tot va segons el previst fins que, per falta de diners, l'Ajuntament del poble li retira la beca que tenia adjudicada. Els pares estan disposats a fer el que sigui per tenir els diners de la matrícula i munten un casino il·legal amb un amic.

## Repartiment

* Will Ferrell com a Scott Johansen
* Amy Poehler com a Kate Johansen, dona de l'Scott
* Jason Mantzoukas com a Frank Theodorakis, amic de la Kate i l'Scott
* Ryan Simpkins com a Alex Johansen, filla de l'Scott i la Kate
* Nick Kroll com a Bob Schaeffer
* Allison Tolman com a Dawn Mayweather, tresorera de l'ajuntament i amant d'en Bob.
* Rob Huebel com a l'agent de policia Chandler
* Michaela Watkins com a Raina Theodorakis, exdona d'en Frank
* Jeremy Renner com a Tommy Papouli, un cap de la màfia local
* Cedric Yarbrough com a Reggie Henderson
* Rory Scovel com a Joe Mayweather, marit de la Dawn que es va jubilar als 30 anys.
* Lennon Parham com a Martha
* Andrea Savage com a Laura
* Andy Buckley com a Craig
* Kyle Kinane com a Kevin Garvey
* Steve Zissis com a Carl Shackler
* Sam Richardson com a Marty
* Randall Park com a Buckler
* Jessica St. Clair com a Reba
* Alexandra Daddario com a Corsica
* Jessie Ennis com a Rachel
* Gillian Vigman com a Becky
* Wayne Federman com a Chip Dave
* Sebastian Maniscalco com a monologuista
* Linda Porter com a Old Lady
* Ian Roberts com a conductor de la universitat
* Bruna Rubio com a stripper

## Referències

* ↑ «'Baby Driver' Speeds to $27M+; Ferrell & Poehler's 'House' Burns Down com a 'Despicable Me 3' Dominates». Deadline Hollywood, 02-07-2017.
* ↑ «The House (2017)». Box Office Mojo. [Consulta: 12 agost 2017].
* ↑ «La casa». ésAdir. [Consulta: 29 desembre 2021].

## Enllaços externs

* La casa - Lloc web oficial
* La casa a Internet Movie Database (anglès)